_:n57139189b35a4494ae2b76988f2098d9xb0
<http://schema.org/articleBody>
"- Brüsszel most vizsgálja az első európai polgári kezdeményezést, amely az Európai Bizottság elé kerülhetett. A Right2Water elnevezésű kezdeményezésnek az a célja, hogy mindenki ivóvízhez juthasson. Mi a következő lépés?A Párizsban élő Marie kérdésére Antony Gravili, az Európai Bizottság intézmények közötti kapcsolatokért és az adminisztrációért felelős szóvivője válaszolt: – Mikor nevezhető sikeresnek egy európai polgári kezdeményezés? Nos, jogi értelemben ez nagyon egyszerű. Akkor, ha a kezdeményezők legalább hét tagállamban elérik a minimálisan szükséges aláírásszámot, és összesen legalább egymillió aláírást gyűjtenek össze.Ebben az értelemben a Right2Water kezdeményezés máris nagy siker. Csaknem 1,7 millió támogató nyilatkozatot gyűjtöttek össze 13 tagállamból, és mindenütt elérték a minimálisan szükséges aláírásszámot. A nézők azonban joggal kérdezhetik, lesz-e eredménye, garantálják-e majd a vízhez és a szennyvízhálózathoz való jogot.Nyilvánvaló, hogy ez nem olyasmi, ami máról holnapra egy varázsütésre teljesülhet. Ezzel mindenki tisztában van. Rengeteg erőfeszítésbe és hosszú időbe telik, és a kormányok szoros együttműködésére van szükség világszerte.Az Európai Bizottság máris sokat tett ez ügyben. Az utóbbi években támogatásunkkal 32 millió ember jutott ivóvízhez, és 9 millió higiénikus ellátáshoz. Ma az Európai Bizottság és a tagállamok együttesen másfél milliárd euróval járulnak hozzá évente e fontos cél eléréséhez. Ezzel mi vagyunk a legnagyobb befizetők a világon. A Right2Water szervezői is elismerik ezt, nem kérik tőlünk, hogy kezdjünk dolgozni ezen, csak azt, hogy növeljük erőfeszítéseinket.Vajon lehetséges-e ez? Várnunk kell, hogy kiderüljön. Az Európai Bizottságban tanulmányozzák, hogy miként reagálhatunk erre a javaslatra, és azt várjuk, hogy a biztosok legkésőbb március 20-ig meghozzák a döntést.Ha ön is kérdezne a Utalk műsorában, kattintson az alábbi gombra!"
<https://hu.euronews.com/my-europe/2014/03/07/az-elso-europai-polgari-kezdemenyezes-az-ivovizhez-valo-jog>